Den Vest-Sjællandske Avis, 1831-04-30
Oversigt over Dagens udenlandske Nyheder. Man læser nu fra alle Tydske Forbundstater, om at Tropper udrustes for at vedligeholde Forbindelsen imellem Storhertugdømmet Luxemborg, og det Tydske Rige. Der er ankommen Ordre fra Berlin at det fierde Preussiske Armeecorps med nogle Cavallerie-Regimenter og Artillerie=Brigader, tilsammen omtrent 40,000 Mand, skulle sættes i mobil Stand og udgiøre en Reservearmee, for det Tydske Forbundscorps, som skal besætte det Luxemborgske. Dette Troppecorps har Ordre til at forsamle sig ved Trier mod Enden af April og at campere under Telte. Den Preussiske Fæstning Minden ved Veserfloden sættes i en stærk Forsvarstilstand. Stemningen hos Jndvaanerne i Staden Luxemborg skal ingenlunde være fredelig og de skulle være beredte paa at giøre Modstand, hvorfor Garnisonen har faaet Ordre til ikke at forlade det indre af Fæstningen; men 1500 Mand Forbundstropper forventes til dens Forsvar. Da Frankerige skal have tiltraadt den Protokol, hvori det er blevet fastsat at Luxemborg skal skilles fra Belgien, saa vil man vide at den 17de Mai er fastsat som den yderste Tid paa hvilken Forbundstropperne skulle rykke ind i Landet, dersom Belgierne ikke ville opgive dets Besiddelse; men til at de ville giøre dette er i det mindste endnu intet Tegn, uagtet Krigen med Holland er allerede udbrudt; thi de Hollandske Tropper skulle allerede være rykkede frem for at bemægtige sig Mariacastellet ved Schelde; men være blevne drevne tilbage, og Belgiske Soldater i Castellet have skudt paa et Hollandsk Hospitalskib, som var afsendt fra Castellet i Antwerpen. Jmellem de belgiske og Hollandske Forposter ere allerede udbrudte Fiendtligheder og Belgierne, skulle have indsluttet Fæstningen Mastricht paa nye. Den krigerigske Enthusiasme vedvarer imellem Belgierne; den 13de forsamlede sig henimod 3000 Medlemmer af Nationalforeningen i Gent. Meget exalterede Taler bleve holdte. Foreningen lader opkiøbe i England Vaaben for 21,000 Gylden. Et Artillerie Compagnie paa 100 Mand er næsten allerede complet; det har bestilt 4 Kanoner og 2 Haubitser i Brüssel. Officerene for Borgergarden i Gent har under Frihedstræet besvoret deres Beslutning at ville seire eller døe. J Kongressens Møde den 14de April sagde Hr. Huart: at han ønskede at erholde nogle Oplysninger af Krigsministeren; da alle Reisende forsikkre, at der endnu ikke vare indrykkede Belgiske Tropper i Luxemborg endskiøndt Krigsministeren har forsikkret at Storhertugdømmet skulde inden 8 Dage sættes i Forsvarstilstand. Luxemborgerne maae være beredte til at forsvare sig mod Udlændingerne; men de maae være overbeviste om at vi ville ikke lade dem staae i Stikken. Krigsministeren svarede at Tropperne, som skulle begive sig til Luxemborg vare paa Marschen og ville ankomme dertil inden faa Dage. Vi have taget vore Forholdsregler, og jeg kan forsikkre, sagde han, at Forsvaret vil blive haardnakkent; der er ogsaa sørget for Vaaben; vi forvente flere fra Lüttich og andre Steder, som strax skulle blive afsendte til Luxemborg. Udenlandskministeren Hr. Lebeau, sagde: at han just paa denne Dag havde faaet Depescher fra Hr. Lehon i Paris, som skriver til ham, at han just paa denne Dag vil begive sig til Hr. Sebastiani, og at han forventer, at han kan sende ham et cathegorisk Svar inden faa Dage. Hr. von Aer scott har skrevet ham til fra London, at naar han ikke bliver officielt modtaget inden 17de April, eller i det mindste erholder en bestemt Udsigt dertil, saa vil han afreise derfra. Endskiøndt, sagde Ministeren videre, jeg ikke har faaet noget officielt Svar fra Paris, saa maae jeg dog bemærke, at det Franske Cabinet søger paa en meget venskabelig Maade at mægle hvad det Luxemborgske Anliggende angaaer. Frankeriges Medvirkning vil i dette Tilfælde ingenlunde frembringe saa ulyksalige Virkninger som dets Tiltrædelse til Protokollen af 20de Januar, dog glæder det mig at vi kunne vedligeholde Frankeriges Venskab, som bar gjort os saa store Tienester og endnu kan giøre os flere. Hermed kan det Rygte bringes i Forbindelse, at den Franske Regiering har erklæret de store Magter, at den vil forholde sig neutral ved det Luxemborgske Anliggende og lade belgierne handle som de ville. Disse skulle virkelig nu have afsendt en Deputation til den Franske Gen. Lamarqve, som er een af Cheferne for det liberale Partie, for at tilbyde ham Overcommanden overden belgiske Armee, ogsaa skal denne Deputation have sat sig i Forbindelse med Gen. Lafayette. -J de Hollandske Generalstalers Forsamling læses udførlige Forhandlinger om denne Gienstand.